**Star Wars: The Last Jedi** (tunnettu myös nimellä **Star Wars: Episode VIII – The Last Jedi**) on vuonna 2017 ensi-iltansa saanut yhdysvaltalainen eeppinen avaruusoopperaelokuva, jonka on ohjannut ja käsikirjoittanut Rian Johnson. Elokuva on *Tähtien sota* -elokuvasarjan jatko-osatrilogian toinen ja Skywalker-saagan kahdeksas osa. Tarina jatkaa siitä mihin *Star Wars: The Force Awakens* (2015) päättyi. Pääosissa näyttelevät Mark Hamill, Carrie Fisher, Adam Driver, Daisy Ridley, John Boyega, Oscar Isaac, Andy Serkis, Lupita Nyong’o, Domhnall Gleeson, Anthony Daniels, Gwendoline Christie, Kelly Marie Tran, Laura Dern ja Benicio del Toro. Koska Fisher kuoli joulukuussa 2016, *The Last Jedi* jäi hänen viimeiseksi roolikseen; elokuva on omistettu hänen muistolleen. Elokuvan juoni seuraa Reyn jedikoulutusta Luke Skywalkerin ohjauksessa sekä Vastarinnan ja Ensimmäisen ritarikunnan välisen sodan jatkumista.

Elokuvan ilmoitettiin olevan valmisteluvaiheessa, kun Disney osti Lucasfilmin lokakuussa 2012. Tuottajina ovat Kathleen Kennedy ja Ram Bergman. Skywalker-saagan edelliset elokuvat säveltänyt John Williams loi elokuvan musiikin. Osa elokuvan kohtauksista kuvattiin etukäteen esituotannon aikana Skellig Michaelissa Irlannissa. Varsinaiset kuvaukset alkoivat helmikuussa 2016 Pinewood Studioilla ja päättyivät heinäkuussa 2016. Elokuvan jälkituotanto päättyi syyskuussa 2017.

*The Last Jedi* sai maailmanensi-iltansa 9. joulukuuta 2017 Los Angelesin Shrine Auditoriumissa. Elokuvateattereihin se saapui Suomessa 13. joulukuuta 2017 ja Yhdysvalloissa 15. joulukuuta 2017. Elokuva sai pääasiallisesti hyviä arvosteluja kriitikoilta, jotka kehuivat elokuvan juonta, näyttelijöiden suorituksia, erikoisefektejä, musiikkia ja tunteellisuutta. Katsojien keskuudessa se sai ristiriitaisemman vastaanoton. Elokuva tuotti yli 1,3 miljardia dollaria lipputuloja ja on tällä hetkellä 12. eniten tuottanut elokuva. Elokuva sai neljä Oscar-ehdokkuutta vuoden 2018 gaalassa, muun muassa parhaasta äänityksestä ja parhaista erikoistehosteista, sekä kaksi Bafta-ehdokkuutta 71. British Academy Awards -gaalassa. Elokuvan jatko-osa ja trilogian viimeinen osa *Star Wars: The Rise of Skywalker* sai ensi-iltansa 20. joulukuuta 2019.

Juoni
-----

Tähdentappajatukikohdan tuhoutumisen jälkeen kenraali Leia Organan johtama Vastarinta on evakuoimassa joukkojaan tukikohdastaan planeetta D’Qarilta juuri kun Ensimmäinen ritarikunta hyökkää heidän kimppuunsa. Poe Dameron käy vastahyökkäykseen, mutta samalla Vastarinta menettää kaikki pommittaja-aluksensa. Jäljelle jääneet alukset siirtyvät hyperavaruuteen, mutta ritarikunta seuraa heitä uudenlaisella jäljittimellä. Kylo Ren epäröi komentoaluksen tuhoamista koska aistii että hänen äitinsä Leian on siellä. Mutta TIE-hävittäjät tuhoavat aluksen komentosillan ja tappavat siten monet Vastarinnan johtajista. Leia pelastautuu Voiman avulla, mutta heikentyy toimintakyvyttömäksi, jättäen komennon vara-amiraali Amilyn Holdolle. Poe on tyytymätön Leian ja Holdon passiivisiin toimintastrategioihin ja alkaa Finnin, BB-8:n ja mekaanikko Rose Ticon avustuksella kehittää suunnitelmaa jäljittimen deaktivoimiseksi.

Tällä välin Rey on matkustanut Chewbaccan ja R2-D2:n kanssa *Millennium Falconilla* meriplaneetta Ahch-Tolle tapaamaan Luke Skywalkeria. Luke kieltäytyy kouluttamasta Reytä jediksi, koska tuntee itsensä ja kaikkien edeltäjiensä epäonnistuneen jedeinä, eikä tieto Han Solon kuolemasta muuta hänen mieltään. Luken huomaamatta Rey ja Kylo alkavat kommunikoida toistensa kanssa telepaattisten näkyjen avulla. R2-D2:n suostuttelemana Luke päättää antaa Reylle ainakin muutaman oppitunnin. Luke ja Kylo kertovat kumpikin Reylle erilaisen tarinan siitä miksi Kylo aikoinaan kääntyi Voiman pimeälle puolelle. Luke tunnustaa lopulta, että oli harkinnut Kylon tappamista huomattuaan yksinvaltias Snoken yrittävän korruptoida tätä, mutta juuri tämä oli saanut Kylon tuhoamaan uuden jediritarikuntansa. Rey uskoo Kylon voivan palata Voiman valoisalle puolelle ja lähtee Ahch-Tolta kohtaamaan tämän ilman Lukea. Luke aikoo polttaa Ahch-Ton jeditemppelin rauniot ja jedien pyhät kirjat, mutta hänen epäröidessään Yodan henki tekee sen hänen puolestaan. Yoda uskoo Reyllä olevan jo kaikki oppimiseen tarvittava ja hän rohkaisee Lukea oppimaan epäonnistumisistaan.

Holdo aikoo tyhjentää komentoaluksen ja evakuoida Vastarinnan joukot pienempiin aluksiin. Koska pitää tätä suunnitelmaa pelkurimaisena, Poe päättää aloittaa kapinan Holdoa vastaan. Finn, Rose ja BB-8 matkustavat planeetta Cantonicalla sijaitsevaan kasinokaupunki Canto Bightiin ja tapaavat siellä DJ-nimisen piraatin ja koodinmurtajan. Mutta kun he soluttautuvat Snoken alukselle jäljittimen deaktivoimiseksi, kapteeni Phasma vangitsee heidät ja vain BB-8 pääsee pakoon. Rey saapuu myös alukselle, mutta Kylo vangitsee hänet ja vie Snoken luokse. Snoke paljastaa olleensa se, joka mahdollisti Reyn ja Kylon välisen yhteyden Voiman kautta, osana suunnitelmaansa Luken tuhoamiseksi. Mutta kun Snoke antaa käskyn tappaa Rey, Kylo tappaakin Snoken ja Reyn avustuksella myös Snoken henkivartijat. Kylo yrittää taivutella Reyn hallitsemaan galaksia rinnallaan, mutta Rey kieltäytyy ja he alkavat Voimaa käyttäen kamppailla Anakin Skywalkerin valosapelista, kunnes se halkeaa kahtia.

Parantunut Leia tainnuttaa Poen ja määrää Vastarinnan joukkoja aloittamaan evakuoinnin mineraaliplaneetta Craitille, jossa sijaitsee Kapinaliiton entinen etuvartio. Holdo yrittää samalla hämätä Ensimmäisen ritarikunnan laivastoa pysymällä komentoaluksella. DJ paljastaa kuitenkin Vastarinnan suunnitelman ritarikunnalle, joka tuhoaa suuren osan evakuointialuksista. Holdo uhraa itsensä ohjaamalla Vastarinnan komentoaluksen hyperajolla törmäämään Snoken alukseen ja vaurioittamaan sitä. Kaaoksen keskellä Rey pakenee ja Kylo julistautuu Ensimmäisen ritarikunnan uudeksi yksinvaltiaaksi. BB-8 vapauttaa Finnin ja Rosen, jotka kukistavat Phasman ja pakenevat Craitille. Kun ritarikunta lähettää kävelijöitä sekä TIE-hävittäjiä Vastarinnan kimppuun, Poe, Finn ja Rose johtavat vastahyökkäystä vanhoilla kiitureilla. Rey ja Chewbacca houkuttelevat TIE-hävittäjät pois *Millenium Falconilla* ja Rose estää Finniä uhraamasta itseään, kun tämä yrittää tuhota ritarikunnan voimakkaan muurinmurtajatykin, joka tekee reiän tukikohtaan.

Luke ilmestyy ja kohtaa ritarikunnan yksin antaakseen Vastarinnalle aikaa paeta. Kylo käskee joukkoja tulittamaan häntä, mikä ei tuota tulosta, joten Kylo kohtaa Luken valosapelitaistelussa. Kun hän osuu Lukeen, paljastuu, että Luke on yhä Ahch-Tolla ja on lähettänyt Voiman kautta pelkän heijastuksen omasta kehostaan. Luke julistaa Kylolle, ettei hän tule olemaan viimeinen jedi. Rey avaa Voiman avulla kivien tukkiman tunnelin auttaakseen Vastarinnan eloonjääneet *Millenium Falconille*. Luken keho Ahch-Tolla katoaa, kun hän kuluttaa kaiken energiansa ja sisäisen rauhan saavuttaneena yhtyy Voimaan. Leia vannoo, että kapinalla on kaikki mitä se tarvitsee noustakseen jälleen, ja paljastuu, että Rey oli ottanut Ahch-Tolta lähtiessään jedien kirjat mukaansa. Canto Bightilla eräs tallipoika, joka oli aiemmin auttanut Finniä ja Rosea, tarttuu luutaansa Voiman avulla ja katsoo toiveikkaana tähtiä.

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Mark Hamill  | … |  Luke Skywalker, Dobbu Scay (ääni)
  |
|  Carrie Fisher  | … |  Kenraali Leia Organa
  |
|  Adam Driver  | … |  Kylo Ren
  |
|  Daisy Ridley  | … |  Rey
  |
|  John Boyega  | … |  Finn
  |
|  Oscar Isaac  | … |  Poe Dameron
  |
|  Andy Serkis  | … |  Yksinvaltias Snoke
  |
|  Lupita Nyong’o  | … |  Maz Kanata
  |
|  Domhnall Gleeson  | … |  Kenraali Armitage Hux
  |
|  Anthony Daniels  | … |  C-3PO
  |
|  Gwendoline Christie  | … |  Kapteeni Phasma
  |
|  Kelly Marie Tran  | … |  Rose Tico
  |
|  Laura Dern  | … |  Vara-amiraali Amilyn Holdo
  |
|  Benicio del Toro  | … |  DJ
  |
|  Frank Oz  | … |  Yoda (ääni)
  |
|  Joonas Suotamo  | … |  Chewbacca
  |

 | 

|  |  |  |
| --- | --- | --- |
|  Billie Lourd  | … |  Luutnantti Kaydel Ko Connix
  |
|  Timothy D. Rose  | … |  Amiraali Gial Ackbar
  |
|  Tom Kane  | … |  Amiraali Gial Ackbarin ääni
  |
|  Mike Quinn  | … |  Nien Nunb
  |
|  Amanda Lawrence  | … |  Komentaja Larma D’Acy
  |
|  Mark Lewis Jones  | … |  Kapteeni Moden Canady
  |
|  Adrian Edmondson  | … |  Kapteeni Edrison Peavey
  |
|  Jimmy Vee  | … |  R2-D2
  |
|  Veronica Ngo  | … |  Paige Tico
  |
|  Justin Theroux  | … |  Mestarikoodinmurtaja
  |
|  Lily Cole  | … |  Lovey
  |
|  Joseph Gordon-Levitt  | … |  Slowen Lo (ääni)
  |
|  Warwick Davis  | … |  Wodibin
  |
|  Hermione Corfield  | … |  Tallisan "Tallie" Lintra
  |
|  Noah Segan  | … |  Stomeroni Starck
  |
|  Jamie Christopher  | … |  Jaycris Tubbs
  |

 |

Chewbaccan alkuperäinen näyttelijä Peter Mayhew toimi konsulttina hahmoa varten. *Rogue One: A Star Wars Storyn* ohjaaja Gareth Edwards, musiikkituottaja Gary Barlow sekä Mark Hamillin lapset Griffin, Nathan ja Chelsea tekivät elokuvassa cameoesiintymiset Vastarinnan sotilaina.

Tuotanto
--------

Kesäkuussa 2014 Rian Johnsonin tiedotettiin neuvottelevan *Episodi VIII:n* käsikirjoittamisesta ja ohjaamisesta ja Ram Bergmanin osallistuvan sen ja *Episodi IX:n* tuottamiseen. Elokuussa 2014 Johnson vahvisti ohjaavansa elokuvan.

Marraskuussa 2014 *Variety* uutisoi Disneyn palkanneen Rick Heinrichsin *Episodi VIII:n* tuotantosuunnittelijaksi. Tammikuussa 2015 The Walt Disney Companyn toimitusjohtaja Bob Iger ilmoitti *Episodien VIII ja IX* saavan ensi-iltansa vuosina 2017 ja 2019. J. J. Abrams toimii elokuvan vastaavana tuottajana Jason McGatlinin ja Tom Karnowskin kanssa. Elokuvan virallinen nimi, *Star Wars: The Last Jedi*, paljastettiin 23. tammikuuta 2017.

### Näyttelijöiden valinta

Syyskuussa 2015 Benicio del Toro vahvisti näyttelevänsä yhtä elokuvan vihollisista, vaikka studio ei vielä vahvistanut kyseistä tietoa. Syyskuussa Mark Hamill vahvisti palaavansa tähän elokuvaan. Joulukuussa Gwendoline Christien ja John Boyegan vahvistettiin palaavan kapteeni Phasman ja Finnin rooleihin. Saman kuukauden aikana *The Force Awakensin* ensi-illassa Lontoossa, tuottaja Kathleen Kennedy vahvisti, että kaikkien eloonjääneiden hahmojen näyttelijät esiintyisivät *Episodi VIII:ssä* muutaman uuden näyttelijän kera. Jimmy Vee kuitenkin korvasi alkuperäisessä trilogiassa ja esiosatrilogiassa näytelleen sekä *The Force Awakensissa* konsulttina toimineen Kenny Bakerin paikan R2-D2:n näyttelijänä.

### Kuvaukset

Second unit -kuvaukset alkoivat jo esituotannon aikana Skellig Michaelilla Irlannissa 14. syyskuuta 2015 kuvausolosuhteisiin vaikuttavasta vuodenajasta johtuen. Kuvaukset olisivat kestäneet neljä päivää, mutta ne peruttiin jo ensimmäisenä päivänä sään ja ankarien olosuhteiden vuoksi. Marraskuussa 2014 Pinewood Studioitten toimitusjohtaja Ivan Dunleavy vahvisti että elokuva kuvataan Pinewoodissa, ja että lisäkuvaukset tehdään Meksikossa. Syyskuussa 2015 näyttelijä Benicio del Toro paljasti varsinaisten kuvausten alkavan maaliskuussa 2016, mutta Kennedy kumosi väitteen ilmoittamalla alkamisajaksi tammikuun 2016.

Tammikuussa 2016 elokuvan tuotanto viivästyi helmikuulle 2016 käsikirjoitukseen tehtävien muutosten vuoksi. Lisäksi kuvausten pelättiin viivästyvän yhä enemmän erityisesti tuottajien, kuvaajien ja valoteknikoiden lakon uhatessa. 10. helmikuuta 2016 The Walt Disney Companyn toimitusjohtaja Bob Iger vahvisti kuvausten alkaneen.

Industrial Light & Magic (ILM) käytti neljää studiota (Lontoo, San Francisco, Vancouver ja Singapore) ja noin 1 000 henkilöä osallistui elokuvan tekoon. Snokes-hahmon liikkeenkaappaus on tehty Andy Serkisin suorituksesta.

Kenraali Leia Organaa näytellyt Carrie Fisher kuoli äkillisesti 27. joulukuuta 2016. Kaikki hänen kohtauksensa oli tuolloin jo kuvattu.

Julkaisu
--------

*The Last Jedi* sai maailmanensi-iltansa Los Angelesin Shrine Auditoriumissa 9. joulukuuta 2017. Yhdysvalloissa se sai ensi-iltansa 15. joulukuuta 2017. Alun perin ensi-illaksi oli kaavailtu 26. toukokuuta 2017. Elokuvaa esitetään myös 3D- ja Imax-versiona. 

### Markkinointi

Elokuvan ensimmäinen virallinen teaser-traileri julkaistiin 14. huhtikuuta 2017 Star Wars Celebration -tapahtumassa. Toinen traileri julkaistiin 9. lokakuuta 2017 Monday Night Footballin aikana.

Vastaanotto
-----------

| Vastaanotto |
| --- |
| Yhteispisteet |
| Julkaisu | Pisteet |
| Metacritic | 85/100 |
| Rotten Tomatoes | 91 % |
| Arvostelupisteet |
| Julkaisu | Pisteet |
| *Helsingin Sanomat* | 4/5 tähteä |
| *Hufvudstadsbladet* | 4/5 tähteä |
| *Episodi* | 4/5 tähteä |

### Tuotto

*The Last Jedi* on tuottanut maailmanlaajuisesti yhteensä 1,332 miljardia dollaria, josta 620 miljoonaa on tullut Pohjois-Amerikasta ja 712 miljoonaa muualta.

### Kriitikoiden vastaanotto

*Star Wars: The Last Jedi* on saanut hyvän vastaanoton kriitikoilta. Rotten Tomatoes -kerääjäsivustolla 91 % arvostelijoista on antanut sille myönteisen arvostelun keskimääräisellä arvosanalla 8,1/10. Keräys perustuu 397 arvosteluun. Metacritic-sivustolla se on saanut painotetun arvosanan 85/100, joka perustuu 56 arvosteluun.

Yleisö on suhtautunut elokuvaan kriittisemmin ja esimerkiksi Rotten Tomatoes -sivuston yleisöarvosanaa mittaava luku oli ensimmäisellä viikolla 55 %, mikä on koko elokuvasarjan alhaisin. Yleisöarvosana poikkesi kriitikoiden luvusta 35 prosenttiyksikköä.

*Tähtien sodan* hardcore-fanien on arveltu vierastavan elokuvaa sen suvaitsevaisuuden, identiteettipolitiikan ja sosiaalisen oikeudenmukaisuuden korostamisen vuoksi. Eräs kriitikko ylisti elokuvaa feministisimmäksi *Tähtien sodaksi*. Elokuvasarjan oikeudet itselleen hankkineen Disneyn on arveltu korostaneen elokuvan moraalisaarnausta. Lisäksi katsojien arvosteluissa elokuvaa on pidetty poliittisesti korrektina tylsyyteen asti. Lisäksi katsojat ovat haukkuneet elokuvan juonta aukkoiseksi, pitäneet tapaa jolla Luke Skywalker poistetaan sarjasta "anteeksiantamattomana" ja pitäneet elokuvaa pitkänä mainoksena oheistuotteille.

Lähteet
-------

1. ↑  Hewitt, Chris: John Williams To Score Star Wars Episodes VII-IX *Empire Online*.  27.7.2013. Viitattu 24.5.2017. (englanniksi)
2. 1 2 3 4  STAR WARS: EPISODE VIII NOW FILMING *StarWars.com*.  15.2.2016. Viitattu 15.2.2016. (englanniksi)
3. ↑  OK, We Need to Talk About This Controversy with Star Wars: The Last Jedi *Wired*.  18.12.2017. Viitattu 7.1.2018. (englanniksi)
4. ↑  Star Wars: The Last Jedi's Performance A Good Sign For Disney *Seeking Alpha*.  2.1.2018. Viitattu 7.1.2018. (englanniksi)
5. 1 2  Star Wars: The Last Jedi (2017) *Box Office Mojo*. Viitattu 24.5.2018. (englanniksi)
6. ↑  Yee, Lawrence: Meet Rose, the 'Biggest New Part' in 'Star Wars: The Last Jedi' *Variety*.  14.4.2017. Viitattu 16.4.2017. (englanniksi)
7. ↑  See the Cast of Star Wars: The Last Jedi on Four Exclusive Vanity Fair Covers *Vanity Fair*.  23.5.2017. Viitattu 24.5.2017. (englanniksi)
8. 1 2  Cover Story: Star Wars: The Last Jedi, the Definitive Preview *Vanity Fair*.  24.5.2017. Viitattu 24.5.2017. (englanniksi)
9. ↑  Topel, Fred: Billie Lourd Will Return With A Larger Role In 'Star Wars Episode 8' */Film*.  13.3.2016. Viitattu 2.5.2016. (englanniksi)
10. 1 2  Valverde, Michael: Nien Nunb Will Return For Star Wars: Episode VIII *Dork Side of the Force*.  6.2.2016. Viitattu 15.2.2016. (englanniksi)
11. ↑  Libbey, Dirk: This Classic Star Wars Character Will Be Returning For Episode VIII *Cinema Blend*.  5.2.2016. Viitattu 15.2.2016. (englanniksi)
12. ↑  Clark, Jansen: 'Star Wars: Episode 8' Trailer Rumor: Another Mystery Character to Appear and More *Inquisitr.com*.  8.6.2017. Viitattu 18.7.2017. (englanniksi)
13. ↑  Johnson, Rian: The awesomely talented @MioneCorfield! *twitter.com*.  3.10.2017. Viitattu 6.10.2017. (englanniksi)
14. 1 2 3 4  Ruby, Jennifer: Star Wars producer Kathleen Kennedy confirms that entire cast will return for eighth film *London Evening Standard*.  17.12.2015. Viitattu 15.2.2016. (englanniksi)
15. ↑  Breznican, Anthony: Star Wars Celebration: Updates on Episode VIII and young Han Solo movie *Entertainment Weekly*.  17.7.2016. Viitattu 15.12.2017. (englanniksi)
16. ↑  Fullerton, Huw: Gary Barlow confirms secret Star Wars cameo *RadioTimes*.  27.3.2017. Viitattu 15.12.2017. (englanniksi)
17. ↑  Fleming Jr. Mike: 'Star Wars' Bombshell! Rian Johnson To Write, Direct Next Two Films *Deadline*.  20.6.2014. Viitattu 15.2.2016. (englanniksi)
18. ↑  Shaw, Lucas: Rian Johnson to Write and Direct ‘Star Wars’ 8 — But Not 9 *The Wrap*.  20.6.2014. Viitattu 15.2.2016. (englanniksi)
19. ↑  McMillan, Graeme: Rian Johnson Says Next 'Star Wars' Will Have Less CGI, More Practical Effects *The Hollywood Reporter*.  18.8.2014. Viitattu 15.2.2016. (englanniksi)
20. ↑  Caranicas, Peter: Below the Line Bookings *Variety*.  25.11.2014.  (englanniksi)
21. ↑  Lussier, Germain: Disney CEO Confirms Release Years for 'Star Wars Episode VIII' and 'IX', Teases More Trilogies */Film*.  29.1.2015. Viitattu 15.2.2016. (englanniksi)
22. ↑  STAR WARS: EPISODE VIII TO OPEN DECEMBER 15, 2017  11.2.2016. StarWars.com. Viitattu 15.2.2016. (englanniksi)
23. ↑  The Official Title for Star Wars: Episode VIII Revealed | StarWars.com *StarWars.com*. Viitattu 23.1.2017. (englanniksi)
24. 1 2  White, James: Benicio Del Toro Confirms Casting In Star Wars: Episode VIII *Empire*.  7.9.2015. Viitattu 15.2.2016. (englanniksi)
25. ↑  O'Sullivan, Majella: Bad weather halts Star Wars filming on Skellig Michael *The Irish Examiner*.  15.9.2015. Viitattu 15.2.2016. (englanniksi)
26. ↑  Star Wars: Episode VIII: Captain Phasma to Return *Collider*.  4.12.2015. Viitattu 15.2.2016. (englanniksi)
27. 1 2  Siegel, Lucas: Two More Actors Confirmed to Return for Star Wars Episode VIII *ComicBook.com*.  14.12.2015. Viitattu 15.2.2016. (englanniksi)
28. ↑  McEwan, Cameron: Doctor Who actor Jimmy Vee is the new R2-D2 in Star Wars Episode 8 *Metro.co.uk*.  16.11.2015. Viitattu 15.2.2016. (englanniksi)
29. ↑  Breznican, Anthony: Updated: Star Wars: Episode VIII will shoot in Ireland this month *Entertainment Weekly*.  9.9.2015. Viitattu 15.2.2016. (englanniksi)
30. ↑  Clifford, Graham: Skellig Michael: Is 6th-century rock star selling out to a galaxy far, far away? *Irish Independent*.  6.9.2015. Viitattu 15.2.2016. (englanniksi)
31. ↑  Marine Notice No. 44 of 2015 - Filming Activity at Sceilig Mhichíl, Co. Kerry *Department of Transport, Tourism and Sport*.  Arkistoitu 28.6.2016. Viitattu 15.2.2016.
32. ↑  Lucey, Anne; Pollak, Sorcha & Ruxton, Dean: Skellig Michael 'Star Wars' filming cancelled amid high winds *Irish Times*.  14.9.2015. Viitattu 15.2.2016. (englanniksi)
33. ↑  'Star Wars' Returning To Pinewood For 'Episode VIII' *Deadline.com*.  November 10, 2014. Viitattu November 17, 2014.
34. ↑  Gallagher, Brian: 'Star Wars 8' Rewrites to Include More 'Force Awakens' Characters? *MovieWeb*.  18.1.2016. Viitattu 15.2.2016. (englanniksi)
35. ↑  Clark, Nick: Star Wars: Episode VIII among films facing delays as lighting technicans threaten revolt *The Independent*.  28.1.2016. Viitattu 15.2.2016. (englanniksi)
36. ↑  Breznican, Anthony: *Star Wars: Episode VIII* has started filming *Entertainment Weekly*.  10.2.2016. Viitattu 15.2.2016. (englanniksi)
37. 1 2  Barbara Robertson: What’s Bold Is New Again *cgw.com*.  2018. Viitattu 8.7.2022. (englanniksi)
38. ↑  Carrie Fisher Completed Work on ‘Star Wars: Episode VIII’ Before Her Death *Variety*.  27.12.2016. Viitattu 28.12.2016. (englanniksi)
39. ↑  Mendelson, Scott: How 'Star Wars: The Last Jedi' Is Preventing An 'Age Of Ultron'-Style Box Office Backlash *Forbes*. Viitattu 8.12.2017. (englanniksi)
40. ↑  McClintock, Pamela: 'Star Wars: Episode VIII' Gets New Release Date *The Hollywood Reporter*.  20.1.2016. Viitattu 15.2.2016. (englanniksi)
41. ↑  Truitt, Brian: 'Star Wars: Episode VIII' coming in May 2017 *USA Today*.  12.3.2015.  "Also, writer/director Rian Johnson's *Star Wars: Episode VIII* — to follow J.J. Abrams' *Star Wars: The Force Awakens*, out December 18 — is now scheduled to arrive on the big screen May 26, 2017." Viitattu 15.2.2016. (englanniksi)
42. ↑  ‘Star Wars: The Last Jedi’: Watch the Full Theatrical Trailer *Variety*.  9.10.2017. Viitattu 10.10.2017. (englanniksi)
43. 1 2  *Star Wars: The Last Jedi* Metacriticissä. (englanniksi)
44. 1 2  *Star Wars: The Last Jedi* Rotten Tomatoesissa. (englanniksi)
45. ↑  Typpö, Juho: Imperiumi iskee taas.  *Helsingin Sanomat*, 13.12.2017, s. B 1–2. Artikkelin verkkoversio. Viitattu 13.12.2017.
46. ↑  Ehnholm Hielm, Sara: Rymdepos för en ny global generarion.  *Hufvudstadsbladet*, 13.12.2017, s. 24. Artikkelin verkkoversio. Viitattu 13.12.2017.
47. ↑  Ikonen, Niko: Star Wars: The Last Jedi.  *Episodi*, 13.12.2017. Artikkelin verkkoversio. Viitattu 16.12.2017.
48. ↑  Cain, Rob: Rotten Tomatoes Says Its 55% 'Star Wars: The Last Jedi' Audience Score Is Authentic *Forbes*.  20.12.2017. Viitattu 21.12.2017. (englanniksi)
49. ↑  Liberal identity politics has ruined Star Wars for the fanboys  20.12.2017. Telegraph.

Aiheesta muualla
----------------

* Viralliset sivut (englanniksi)
* *Star Wars: The Last Jedi* Internet Movie Databasessa. (englanniksi)
* *Star Wars: The Last Jedi* Rotten Tomatoesissa. (englanniksi)
* *Star Wars: The Last Jedi* Metacriticissä. (englanniksi)
* *Star Wars: The Last Jedi* Box Office Mojossa. (englanniksi)
* *Tähtien sota: Episodi VIII – The Last Jedi* Jedipediassa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Tähtien sota* |
| --- |
|  |
| Elokuvat | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Skywalker-saaga | 

|  |  |
| --- | --- |
| Alkup. trilogia (*IV–VI*) | 
* *Tähtien sota* (1977)
* *Imperiumin vastaisku* (1980)
* *Jedin paluu* (1983)

 |
|  |
| Esiosatrilogia (*I–III*) | 
* *Pimeä uhka* (1999)
* *Kloonien hyökkäys* (2002)
* *Sithin kosto* (2005)

 |
|  |
| Jatko-osatrilogia (*VII–IX*) | 
* *The Force Awakens* (2015)
* *The Last Jedi* (2017)
* *The Rise of Skywalker* (2019)

 |

 |
|  |
| Animaatiot | 
* *The Clone Wars* (2008)

 |
|  |
| Antologiat | 
* *Rogue One* (2016)
* *Solo* (2018)

 |

 |
|  |
| Televisio | 

|  |  |  |  |  |  |  |
| --- | --- | --- | --- | --- | --- | --- |
| Kaanon | 

|  |  |
| --- | --- |
| Animaatiot | 
* *The Clone Wars* (2008–2020) (jaksot)
* *Rebels* (2014–2018)
* *Forces of Destiny* (2017–2018)
* *Resistance* (2018–2020)
* *The Bad Batch* (2021–)
* *Visions* (2021–)
* *Tales of the Jedi* (2022–)
* *Pikkujedien seikkailut* (2023)

 |
|  |
| Näytellyt | 
* *The Mandalorian* (2019–) (jaksot)
* *The Book of Boba Fett* (2021–2022)
* *Obi-Wan Kenobi* (2022)
* *Andor* (2022–)
* *Ahsoka* (2023)
* *Skeleton Crew* (2023)
* *The Acolyte* (2024)

 |

 |
|  |
| *Legends* | 
* *Holiday Special*
* *Droidit*
* *Ewokit*
* *Clone Wars*

 |

 |
|  |
| Muut mediat | 
* kirjat
	+ *Uljas tasavalta*
* pelit
* Lego Star Wars

 |
|  |
| Hahmot | 

|  |  |
| --- | --- |
| Kaanon | 
* Gial Ackbar
* Padmé Amidala
* Cassian Andor
* Wedge Antilles
* Cad Bane
* BB-8
* Jar Jar Binks
* Ezra Bridger
* Lando Calrissian
* Chewbacca
* C-3PO
* Poe Dameron
* Din Djarin (Mandalorialainen)
* kreivi Dooku (Darth Tyranus)
* Caleb Dume (Kanan Jarrus)
* Jyn Erso
* Boba Fett
* Jango Fett
* FN-2187 (Finn)
* Saw Gerrera
* moffi Gideon
* kenraali Grievous
* Grogu
* Jabba the Hutt
* kenraali Armitage Hux
* Qui-Gon Jinn
* K-2SO
* Maz Kanata
* Obi-Wan Kenobi
* Orson Krennic
* Darth Maul
* Nien Nunb
* Leia Organa
* Palpatine (Darth Sidious)
* kapteeni Phasma
* Qi’ra
* R2-D2
* Rey
* Fennec Shand
* Anakin Skywalker (Darth Vader)
* Luke Skywalker
* yksinvaltias Snoke
* Ben Solo (Kylo Ren)
* Han Solo
* Ahsoka Tano
* suurmoffi Wilhuff Tarkin
* suuramiraali Thrawn
* Rose Tico
* Asajj Ventress
* Mace Windu
* Yoda
* sivuhahmot

 |
|  |
| *Legends* | 
* HK-47
* Mara Jade
* Kyle Katarn
* Galen Marek (Starkiller)
* Darth Revan
* Jacen Solo

 |
|  |
| Taisteluyksiköt | 
* iskusotilaat
* kloonisotilaat
* taisteludroidit

 |

 |
|  |
| Järjestöt | 
* Ensimmäinen ritarikunta
* Galaktinen Imperiumi
* Galaktinen tasavalta
* Itsenäisten aurinkokuntien konfederaatio
* Jediritarikunta
* Kapinaliitto
* Sithien sääty
* Uusi tasavalta
* Vastarinta

 |
|  |
| Planeetat ja kuut | 
* Alderaan
* Bespin
* Coruscant
* Crait
* Dagobah
* Endor
* Exegol
* Geonosis
* Hoth
* Jakku
* Mustafar
* Naboo
* Tatooine
* Yavin

 |
|  |
| Kansat, rodut ja olennot | 
* bantha
* droidit
* ewokit
* hiekkakansa
* huttit
* Jawat
* mandalorialaiset
* wookieet
* Yuuzhan Vong

 |
|  |
| Teknologia | 

|  |  |
| --- | --- |
| Aseet | 
* Kuolemantähti
* laseraseet
* valosapeli

 |
|  |
| Maastoajoneuvot | 
* AT-AT
* AT-ST
* AT-TE
* Kiitopyörä
* LAAT
* Maakiituri

 |
|  |
| Hävittäjät | 
* A-siipinen
* B-siipinen
* TIE-hävittäjä
* U-siipinen
* X-siipinen
* Y-siipinen

 |
|  |
| Avaruusalukset | 
* Kuolemantähti
* *Millennium Falcon*
* Mon Calamarin tähtiristeilijä
* *Slave I*
* *Tantive IV*
* Tähtihävittäjä

 |

 |
|  |
| Sodat ja taistelut | 
* Kloonisodat
* Galaktinen sisällissota
* Ensimmäisen ritarikunnan ja Vastarinnan sota

 |
|  |
| Muu konsepti | 
* Voima
* fysiikka
* kielet

 |
|  |
| Tuotanto | 
* George Lucas
* Han ampui ensin
* Lucasfilm
* näyttelijät

 |
|  |
| Kulttuurillinen vaikutus | 
* Chewbacca-puolustus
* Jedismi
* Star Wars -päivä (4. toukokuuta)
* Wookieepedia

 |

 |